**Referat frå møte i Emnedatakomiteen**

Til stades: Ingebjørg Rype, (NB) (leiar), Elisabeth Gran (Asker bibliotek), Kjersti Feiring Myrtrøen (Biblioteksentralen), Liv Berg (Bokbasen), Asbjørn Risan (Unit), Vibeke Stockinger Lundetræ (Universitetsbiblioteket i Oslo), Marit Kristine Ådland (Oslomet) (ref.)

**12.19 Godkjenning av innkalling og dagsorden**

Innkalling og dagsorden vart godkjend. Rekkefølgen på sakene vart endra. Referatet følger rekkefølgen i møtet, med ny nummerering.

**13.19 Godkjenning av referat frå førre møte**

Referatet vart godkjend

**14.19 Demonstrasjon av program for emneregister, ved Asbjørn**

Systemet skal i første omgang innehalda Humord og Tekord. Person- og korporasjonsregister skal også inn. Andre emnesystem og andre entitetsregister kan også leggast inn her. Det vert oppretta eit skjema for kvart emnesystem/register. Tilgang til data kan skje via API.

Testing i samarbeid med UBO vil starta før sommaren.

**15.19 Sjanger- og formtesaurusen - statusrapport**

Ingebjørg viste fram tesaurusen slik den ser ut no. Arbeidet har teke utgangspunkt i norske sjanger- og formtermar. Relasjonar er henta frå Library of Congress sin tilsvarande tesaurus, og den norske versjonen har mapping mot LC sine termar. Definisjonar er henta frå ulike kjelder. Det er vald fleirtalform for termane.

Når arbeidet har kome litt lenger, vil EDK bli bedne om å gje innspel.

**16.19 Norsk WebDewey – statusrapport**

Det er no eit etterslep på om lag eit halvt år på oppdateringar av Dewey. Det vart uttrykt bekymring for dette. Særleg for bibliotek med mykje internasjonalt katalogsamarbeid er dette merkbart, fordi norsk- og engelskpråkleg versjon av Dewey vert ulike. Komiteen sender brev til NB ved Hilde Høgås for å uttrykka denne bekymringa.

**17.19 Bibliotekmøtet**

EKD ønskjer å ha eit seminar på Bibliotekmøtet i Haugesund 18.-20. mars 2020. Det skal handla om kva som skjer på emnefronten i Noreg nå, mellom anna om sjanger- og formtesaurusen.

**18.19 Orienteringssaker**

* IFLA prekonferanse
* EDUG/EPC: OCLC melde om at dei har planar om koma med ei 24. utgåve av Dewey. EDUG støttar ikkje denne planen, og har meldt dette tilbake til OCLC.

**19.19 Oppdatering av ‘Anbefalinger til Norsk WebDewey’**

Teksten vart gjennomgått og oppdatert/endra.

**20.19 Runde rundt bordet**

* Vibeke: Mappingprosjektet er ferdig. Sluttrapport vert levert til Nasjonalbiblioteket
* Marit Kristine: Studieplanen for bachelor i bibliotek- og informasjonsfag gjennomgår endringar. Slik planen ser ut no vert det mindre tradisjonell kunnskapsorganisasjon i den delen av utdanninga som alle må gjennom. Studentar som vel kunnskapsorganisasjon vil få like mykje eller meir kunnskapsorganisasjon, samanlikna med dagens studieplan. Første kull på ny studieplan startar hausten 2020.

**21.19 Eventuelt**

Ingen saker